Mykolo Elvyro Andriolio iliustracija Adomo Mickevičiaus poemai „Ponas Tadas"
**„Ponas Tadas"** (lenk. *Pan Tadeusz*) arba **„Ponas Tadas, arba Paskutinis antpuolis Lietuvoje: Bajorų nuotykiai iš 1811 ir 1812 metų dvylikoje eiliuotų knygų"** (*Pan Tadeusz, czyli ostatni zajazd na Litwie. Historia szlachecka z roku 1811 i 1812 we dwunastu księgach wierszem pisana*) – vienas žymiausių Adomo Mickevičiaus kūrinių, epinė poema, parašyta 1832–1834 m. Paryžiuje, publikuota ten pat 1834 m.

Poema sudaryta iš 12 „knygų", parašytų lenkų kalba.

Turinys ir struktūra
--------------------

Poemos „Ponas Tadas" rankraščio 8 puslapis
Pilnas poemos pavadinimas „Paskutinis antpuolis Lietuvoje: Bajorų nuotykiai iš 1811 ir 1812 metų dvylikoje eiliuotų knygų (*Pan Tadeusz, czyli ostatni zajazd na Litwie. Historia szlachecka z roku 1811 i 1812 we dwunastu księgach wierszem pisana*).

Poema prasideda žodžiais: „Lietuva, Tėvyne mano…".

Poemoje Adomas Mickevičius aprašė smulkiųjų bajorų (šlėktos) gyvenimą Naugarduko apylinkėse, Nemuno pakrantėse, buvusioje Lietuvos Didžiosios Kunigaikštystės žemėse, prieš Napoleono invaziją į Rusijos imperiją. Pagrindiniai poemos veikėjai – Tadeušas ir Zosia, dviejų konkuruojančių bajorų giminių atstovai.

Poemoje pavaizduoti epiški žlungančios bajorijos vaizdai, jų pasaulėžiūros permainos; poetizuojama gimtojo krašto gamta, reiškiami meilės Lietuvai jausmai.
Joje nuolat atsikartoja istoriografiniai duomenys, realijos, liudijančios jau išdraskytos LDK tradicijų gyvastingumą ir tęstinumą. Poetas įvairiomis progomis mini šiuos faktus, įvykius, kronikose, dokumentuose arba žmonių atmintyje užfiksuotus asmenis, viešo gyvenimo reiškinius, iškelia jų reikšmingumą ir vertę.

Rašydamas poemą Adomas Mickevičius panaudojo visiškai skirtingą metrinę formą, lyginant su kitais jo kūriniais. Jis paėmė lenkų poezijoje populiarią trylikos skiemenų eilutę su vienoda cezūra (eilėraščio eilutės pauzos tarpas) po septinto skiemens, rimuodamas poromis.

Adomo Mickevičiaus poemai „Ponas Tadas" iliustracijas sukūrė dailininkas Mykolas Elvyras Andriolis.

Poemos reikšmė
--------------

Adomo Mickevičiaus poemoje „Ponas Tadas" aprašytos Lietuvos girios paskatino Antaną Baranauską parašyti „Anykščių šilelį".

Tai viena paskutinių ryškių epinių poemų „the last epos" Europos literatūroje.
Adomo Mickevičiaus poema „Ponas Tadas" išversta į 33 pasaulio kalbas. 2014 m. poema „Ponas Tadas" buvo įtraukta į UNESCO programos „Pasaulio atmintis" sąrašą.

Poemos rankraštis saugomas Nacionaliniame Osolinskių institute (Lenkija).

Galerija
--------

* Mykolo Elvyro Andriolio iliustracija poemos „Ponas Tadas" II knygaiMykolo Elvyro Andriolio iliustracija poemos „Ponas Tadas" II knygai
* Pranciškaus Kostržewskio iliustracija poemos „Ponas Tadas" III knygaiPranciškaus Kostržewskio iliustracija poemos „Ponas Tadas" III knygai
* Mykolo Elvyro Andriolio iliustracija poemos „Ponas Tadas" V knygaiMykolo Elvyro Andriolio iliustracija poemos „Ponas Tadas" V knygai
* Mykolo Elvyro Andriolio iliustracija poemos „Ponas Tadas" VII knygaiMykolo Elvyro Andriolio iliustracija poemos „Ponas Tadas" VII knygai
* Mykolo Elvyro Andriolio iliustracija poemos „Ponas Tadas" XI knygaiMykolo Elvyro Andriolio iliustracija poemos „Ponas Tadas" XI knygai
* Mykolo Elvyro Andriolio iliustracija poemos „Ponas Tadas" XII knygaiMykolo Elvyro Andriolio iliustracija poemos „Ponas Tadas" XII knygai

Išnašos
-------

1. ↑  Visuotinėje lietuvių enciklopedijoje skelbiama Adomo Mickevičiaus biografija.
2. ↑  Vilniaus apskrities viešosios Adomo Mickevičiaus bibliotekos interneto svetainėje pateikiama Adomo Mickevičiaus biografija.
3. ↑  Boyd Tonkin. A Lithuanian Romeo and Juliet: Pan Tadeusz, by Adam Mickiewicz, reviewed.
4. ↑  Visuotinėje lietuvių enciklopedijoje skelbiama Adomo Mickevičiaus biografija.
5. ↑  Algis Kalėda. Adomo Mickevičiaus Lietuva: egzotiškumas – universalijos.
6. ↑  Adomas Mickevičius. "Aidai", 1955. Nr. 10.
7. ↑  Andrius Teišerskis. Adomas Mickevičius ir Lietuva. XXI amžius, 2006.
8. ↑  Czesław Miłosz, The history of Polish literature. IV. Romanticism, p. 228.Google Books. University of California Press, 1983. ISBN 0-520-04477-0.
9. ↑  Pan Tadeusz w Google Doodle. Pierwsza publikacja książki obchodzi 185 urodziny".
10. ↑  „Pan Tadeusz" na Polskiej Liście UNESCO".  Archyvuota kopija 2018-05-05 iš Wayback Machine projekto.
11. ↑  Valdovų rūmuose tris mėnesius svečiuosis Adomo Mickevičiaus šedevras „Ponas Tadas" (nuotraukos). Alkas.lt, 2018.